
Selam alejkum! Htjela bih da pitam koliko je jaka i šta znači kletva ostavljene djevojke prema muškarcu (nepravedno ostavljena, a prije toga pitana za ***[brak](https://pitajucene.com/search/Brak/questions/ "Pretraži pitanja o braku")***, upoznala sam njegovu porodicu, a on moju)?


* 
* 
* 
* 
* 
* 
* 

 
Koliko je jaka i šta znači kletva ostavljene djevojke prema muškarcu?

Alejkumu selam! Razlog koji ste naveli nikako ne opravdava kletvu. Allah Uzvišeni je Onaj koji određuje i treba biti zadovoljan Njegovom odredbom jer neće nam se desiti osim ono što nam je Allah propisao a od toga je udaja i ženidba. Poznavanje ovog i čvrsto ***[vjerovanje](https://pitajucene.com/search/vjerova/questions/ "Pretraži pitanja o vjerovanju")*** u Allahovo određenje čini čovjeka smirenim i zadovoljnim.


Proklinjati znači da onaj koji se proklinje bude daleko od svakog dobra i kaže se da bude daleko od Allahove milosti. Nije dozvoljeno muslimanu/ki da proklinje nikog od muslimana osim onog koga je Allah prokleo u Svojoj knjizi ili koga je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi we sellem, prokleo. Nije dozvoljeno da se proklinje osoba koja učini grijeh, već takve se osobe mudro i blago savjetuju kako bi se njihovo stanje popravilo. Ukoliko neko proklete nekog ko to ne zaslužuje, neka zna da postoji opasnost da se vrati na onog ko proklinje. Proklinjanje nije osobina vjernika i prolinjanje jednog vjernika je kao i njegovo ubistvo. (Vidi ***[hadis](https://pitajucene.com/search/Hadis/questions/ "Pretraži pitanja o hadisima")*** u Sahihajn koji ga prenose od Sabita ibn Dahhaka).


*****[Abdullah Mujić](https://pitajucene.com/search/Abdullah+Muji%C4%87/answers/ "Pretraži odgovore od prof. Abdullah Mujić")*****, prof.


 


Preuzeto sa stranice <http://www.n-um.com>


